บาทเปิด30.70/72จับตาการชุมนุม24 พ.ย.
ธนาคารซีไอเอ็มบี ไทย รายงาน เงินบาทเปิด 30.70/72 จับตาการชุมนุมพรุ่งนี้-การแทรกแซงค่าเงินของเกาหลีใต้
23 พ.ย. 2555

ธนาคารซีไอเอ็มบี ไทย รายงาน เงินบาทเปิด 30.70/72 จับตาการชุมนุมพรุ่งนี้-การแทรกแซงค่าเงินของเกาหลีใต้
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 30.70/72 บาท/ดอลลาร์ ทรงตัวจากวานนี้ที่ปิดตลาดที่ระดับ 30.70/72 บาท/ดอลลาร์ 
"นักลงทุนบางส่วนพุ่งความสนใจไปที่การชุมนุมทางการเมืองในช่วงสุดสัปดาห์นี้ และบางส่วนจับตาการแทรกแซงค่าเงินของเกาหลีใต้ที่สกัดช่วงขาขึ้นของสกุลเงินตลาดเกิดใหม่ของเอเชีย แม้มีสัญญาณใหม่ที่บ่งชี้ถึงการฟื้นตัวของเศรษฐกิจจีนและสหรัฐก็ตาม"นักบริหารเงิน กล่าว
ประเมินการเคลื่อนไหวของเงินบาทในวันนี้ไว้ในกรอบระหว่าง 30.65-30.80 บาท/ดอลลาร์